BLA โบรกแนะซื้อเป้า 45 บาท หลังบอนด์ยีลด์พุ่ง รับดอกเบี้ยขาขึ้น
BLA โบรกแนะซื้อเป้า 45 บาท หลังบอนด์ยีลด์พุ่ง สูงสุดรอบ 1 ปี รับดอกเบี้ยขาขึ้น จับตากำไรปีนี้ทะลุ 3.8 พันลบ.
BLA โบรกแนะซื้อเป้า 45 บาท รับบอนด์ยีลด์พุ่ง รับดอกเบี้ยขาขึ้น จับตากำไรปีนี้ทะลุ 3.8 พันลบ.
14 ก.ย. 2565

บล.โนมูระ พัฒนสิน ระบุในบทวิเคราะห์วันนี้ (14 ก.ย.65) ว่า บริษัท กรุงเทพประกันชีวิต จำกัด (มหาชน) หรือ BLA ราคาเป้าหมาย 45 บาท โดยมองเป็นผู้ประกอบการในกลุ่มประกันชีวิต อันดับ 5-6 ด้วย Market share 6% คาดกำไรสุทธิปี 2565 ที่ 3.8 พันล้านบาท โต 19% เทียบช่วงเดียวกันของปีก่อน รับผลบวกจาก Bond yield ทิศทางขาขึ้นทั้งในด้านสำรองประกันภัยที่คาดลดลง และรายได้จากการลงทุนเติบโตจากเม็ดเงินลงทุนใหม่ที่ผลตอบแทนสูงขึ้น
โดยปัจจุบันพอร์ต สัดส่วนกว่า 80% อยู่ในตราสารหนี้ จะชดเชยรายได้ประกันที่ลดลงทั้ง เบี้ยรับปีแรกและเบี้ยรับปีต่อไป ขณะที่ VoNB เติบโตได้ระดับ Double digit และรักษา margin ระดับนี้ได้
ด้านราคาหุ้นปัจจุบันซื้อขาย P/BV 1.3 เท่า ยังซื้อสะสมได้ ในภาวะ Bond yield ขาขึ้น ซึ่งหุ้นเคยซื้อขายระดับ P/BV 2-3x ในช่วง Yield ขึ้น รวมถึงคิดเป็น P/EV 0.8 เท่า ยังต่ำกว่าอดีตที่เคยซื้อขาย 1.2 เท่า
ขณะที่ Bond yield 10 ปี USA สูงสุดรอบ 1 ปี มาที่ 3.4% หลังตัวเลขเงินเฟ้อสูงกว่าคาด ตลาดปรับมุมมองดอกเบี้ยมีโอกาสเพิ่มแรงขึ้น + ซึ่งภาวะดอกเบี้ยขาขึ้นจะเอื้อประโยชน์ต่อกลุ่มประกัน ทั้งในเชิง รายได้การลงทุน, การตั้งสำรองเบี้ย รวมถึง มูลค่า EV เพิ่มตาม ROI